kardosdrur/scandi-wiki huggingface dataset:
VM i orientering 2015

VM i orientering 2015 var den 32. udgave af verdensmesterskabet i orientering. Det blev afviklet i perioden 1.–7. august 2015 i det skotske by Inverness, Storbritannien.

Mesterskaberne blev det bedste nogensinde for dansk orienteringsløb, idet løberne vandt fire guldmedaljer.

Medaljetagere

Herrer

Sprint 
2. august: 4,1 km, 23 poster
 Jonas Leandersson,  13.12,1
 Martin Hubmann,  13.14,0
 Jerker Lysell,  13.16,6

Mellemdistance
4. august: 6,2 km, 25 poster
 Daniel Hubmann,  34.23
 Lucas Basset,  34.26
 Olle Bostroöm,  34.36

Langdistance
7. august: 15,4 km, 660 m
 Thierry Gueorgiou,  1.39.46
 Daniel Hubmann,  1.40.11
 Olav Lundanes,  1.40.43

Stafet
5. august
  (Fabian Hertner, Daniel Hubmann, Matthias Kyburz) 1.41.40
  (Øystein Kvaal Østerbø, Carl Godager Kaas, Magne Dæhli) 1.43.30
  (Vincent Coupat, Lucas Basset, Frédéric Tranchand) 1.43.52

Damer

Sprint
2. august: 3,8 km, 21 poster
 Maja Alm,  13.32,5
 Nadja Volynska,  14.12,3
 Galina Vinogradova,  14.24,5

Mellemdistance
4. august: 5,3 km, 21 poster
 Annika Billstam,  35.46
 Merja Rantanen,  36.36
 Emma Johansson,  37.04

Langdistance
7. august: 9,725 km, 440 m
 Ida Bobach,  1.25.35
 Mari Fasting,  1.28.19
 Svetlana Mironova,  1.28.39

Stafet
5. august
  (Maja Alm, Ida Bobach,Emma Klingenberg) 1.49.06
  (Heidi Bagstevold, Mari Fasting, Anne Margrethe Hausken Nordberg) 1.52.08
  (Helena Jansdon, Annika Billstam, Emma Johansson) 1.52.17

Blandet

Sprintstafet 
1. august
  (Emma Klingenberg, Tue Lassen, Søren Bobach, Maja Alm) 1.00.54
  (Elise Egseth, Håkon Jarvis Westergård, Øystein Kvaal Østerbø, Anne Margrethe Hausken Nordberg) 1.02.15
  (Tatjana Rjabkina, Gleb Tikhonov, Andrej Khramov, Galina Vinogradova) 1.02.20

Statistik 
Fuld medalje oversigt:

Referencer

Eksterne henvisninger 
 Stævnets officielle hjemmeside

2015
Sport i 2015
Sport i Skotland
VM i orientering 2016

VM i orientering 2016 er den 33. udgave af verdensmesterskabet i orientering. Det blev afviklet 20.–27. august 2016 i de svensker byer Strömstad og Tanum.

Danmark vandt to guld-medaljer og en sølv. Maja Alm vandt for andet år i træk guld på kvindernes sprint-distance, og mix-stafetholdet vandt ligeledes guld. Samtidigt hentede kvindernes stafet sølv-medalje.

Medaljetagere

Herrer

Langdistance 
 Olav Lundanes  93.27
 Thierry Gueorgiou 95.13
 Daniel Hubmann 95.32

Mellem 
 Matthias Kyburz  37.09
 Olav Lundanes  37.23
 Daniel Hubmann  37.32

Sprint 
 Jerker Lysell  14.28,6
 Matthias Kyburz  14.31,4
 Daniel Hubmann  15.37,2

Stafet 
 Norge (Carl Godager Kaas, Olav Lundanes, Magne Daehli) 1.47.44
 Schweiz (Fabian Hertner, Daniel Hubmann, Matthias Kyburz) 1.49.38
 Sverige (Fredrik Bakkman, Gustav Bergman, William Lind) 1.52.23

Damer

Lang 
 Tove Alexandersson  86.24
 Natalia Gemperle  86.50
 Anne Margrethe Hausken Nordberg  88.25

Mellem 
 Tove Alexandersson  33.57
 Heidi Bagstevold  34.32
 Natalia Gemperle  34.35

Sprint 
 Maja Alm  14.27,9
 Judith Wyder  14.53,6
 Anastasia Denisova  15.10,6

Stafet 
 Rusland (Anastasia Rudnaya, Svetlana Mironova, Natalia Gemperle) 1.48.21
 Danmark (Signe Klinting, Ida Bobach, Maja Alm) 1.48.53
 Finland (Sari Anttonen, Marika Teini, Merja Rantanen) 1.49.41

Mixed

Sprintstafett 
 Danmark (Cecilie Friberg Klysner, Tue Lassen, Søren Bobach, Maja Alm) 52.35
 Schweiz (Rahel Friederich, Florian Howald, Martin Hubmann, Judith Wyder) 52.52
 Sverige (Lina Strand, Gustav Bergman, Jonas Leandersson, Helena Jansson) 53.56

Referencer

Eksterne henvisninger 
Officielt website for arrangementet

2016
Sport i 2016
Sport i Sverige
VM i orientering 2017

VM i orientering 2017 er den 34. udgave af verdensmesterskabet i orientering,  der blev afholdt i Tartu, Estland.

Referencer 

2017
Sport i 2017
Sport i Estland
Lothar 3. (Tysk-romerske rige)

Lothar 3. af  Det tysk-romerske Rige, født som grev Lothar 2. af Süpplingenburg (født 9. juni 1075, død 3. december 1137 ved Breitenwang i Tyrol).

Han blev Hertug af Sachsen i 1106. Han var tysk konge fra 1125 og tysk-romersk kejser i 1133-1137.

Familie 
Lothar 3. var søn af grev Gebhard (ca 1030 – 1075). Han var også svigerfar til Henrik den Stolte og morfar til  Henrik Løve, der begge blev hertuger af Sachsen og Baiern.

Begravet i Kaiserdom Königslutter 
Lothar 3. døde i Breitenwang i Tyrol,  og han blev begravet i den senere Klosterkirke (Kaiserdom Königslutter) i Königslutter am Elm. Hans gemalinde og svigersøn blev begravet i den samme kirke.

Eksterne links 

 Kaiser Lothar III i Katalog der Deutschen Nationalbibliothek
 Lothar III., Heiliges Römisches Reich, Kaiser referencesamling på Deutschen Digitalen Bibliothek

Tysk-romerske kejsere
Lothar 01 af Sachsen
Skarsvåg

Skarsvåg er et fiskevær i Nordkap kommune i Troms og Finnmark fylke i Norge. Den ligger ved Europavej E69 og Risfjorden på den nordøstlige side af øen Magerøya, 14 kilometer fra den yderste del af Nordkapplateauet. Stedet har cirka 60 indbyggere og en kirke med plads til 60 personer, der blev indviet i 1961.

Skarsvåg er den nærmeste bebyggelse til Nordkapplateauet, som har et betydeligt antal besøgende turister. I Skarsvåg findes hotel og flere campingpladser. 2½ kilometer syd for Skarsvåg ligger Kirkeporten, et hul i en klippeskrænt med form som en flere meter bred port.

Kildehenvisninger

Eksterne henvisninger 

Troms og Finnmarks geografi
Niobrara River

Niobrara River er en flod der løber i USA, fra Niobrara County i den østlige del af Wyoming og gennem næsten hele den nordlige del af Nebraska, hvor den til slut munder ut i Missouri River, lige nedenfor Francis Case-reservoiret. Niobrara River er 914 km lang. Nedre Niobrara var traditionelt hjem for indianerstammen Ponca frem til 1860'erne. Afvandingsområdet er 29.992 km².

Se også 
 Vandløb i USA

Eksterne kilder/henvisninger 

 Niobrara National Scenic River 

Vandløb i Wyoming
Vandløb i Nebraska
Leydnerflaske

En Leydnerflaske (også kaldet Leydens flaske) er den først konstruerede kondensator, altså et apparat, der kan oplagre elektricitet i en periode.

I det 18. århundrede brugte man fortrinsvis elektrisermaskiner, når man skulle fremstille elektricitet til forskning og underholdning.

Den første opfinder af leydnerflasken var den tyske videnskabsmand Ewald Georg von Kleist, der i 1747 var kommet på den ide, at man burde kunne opbevare den fremstillede elektricitet, f.eks. ved at komme den på flasker. Han beklædte det indvendige af en glasflaske med sølvfolie og forbandt konstruktionen med en elektrisermaskine. Da denne havde virket i nogen tid, fjernede han flasken og fik et kraftigt stød. Elektriciteten var blevet lagret i flasken.

I 1746 kom den hollandske læge, naturvidenskabsmand og opfinder Petrus van Musschenbroek, der arbejdede på universitetet i Leiden på de samme tanker og konstruerede en lignende flaske. Det blev på grundlag af hans beskrivelser af opfindelsen, at opfindelsen fik sit navn.

De første flasker kunne være fyldt med vand ud over metalfolien, da man havde en hypotese om, at elektriciteten var en art væske, der kunne opløses i vand. De var forsynet med metalfolie både indvendigt og udvendigt. De to folier var ikke forbundet og udgjorde dermed de to plader i en kondensator med glasset som dielektrikum. Leydnerflasker blev gerne udformet med en (evt. vinkelbøjet) metalstang på halsen, afsluttet med en metalkugle. Med denne kugle kunne man overføre den ofte højspændte ladning til isolatorer som f.eks. plader af lak. Ved at drysse harpikspulver på, ville pulveret sættes sig, hvor ladningen var overført.

Kilder og henvisninger 
 Leydnerflaske i Salmonsens Konversationsleksikon København 1923.

Eksterne henvisninger 
 Stenomuseet om bl.a. Leydnerflasken

 
Elektriske kondensatorer
Filip den Smukke af Kastilien

Filip 1. den Smukke af Kastilien (født 22. juli 1478 i Brugge i Flandern, død 25. september 1506 i Burgos i Spanien) var kortvarigt konge af Kastilien.

Arving til Nederlandene og Spanien 
Filip 1 .var søn af Marie den Rige af Burgund og Maximilian 1. (Tysk-romerske rige), der blev tysk-romersk kejser.

Filip 1. var gift med Johanne den Vanvittige af Kastilien (1479-1555). Hun var datter af dronning Isabella 1. af Kastilien og kong Ferdinand 2. af Aragonien.

Vanskelig vej til tronen 
Filip 1. levede i Nederlandene (Belgien) i det meste af sit liv. Efter svigermoderens (Isabella 1.) død drog han til Spanien for af blive konge af Kastilien.  

Han mødte modstand. For det første havde Isabella testamenteret tronen til sin datter Johanne. For et andet havde svigerfaderen (Ferdinand 2.) bemægtiget sig den kastilianske trone.  Filip 1. fik først anerkendt sit krav på tronen få måneder, før han døde. 

Filip 1. døde, da han var 28 år gammel.

Efterkommere 
Filip og Johanne fik seks børn:
 Elenora (1498 - 1558), dronning af Portugal og Frankrig, gift med kong Emanuel 1. af Portugal (den store) og senere med kong Frans 1. af Frankrig.
 Karl 5. (1500–1558),  tysk-romersk kejser.
 Elisabeth af Habsburg (1501–1526), dronning af Danmark, Norge og Sverige, gift med kong Christian 2. af Danmark, Norge og Sverige.
 Ferdinand 1. (1503–1564),  tysk-romersk kejser
 Marie af Habsburg (1505–1558), statholder i Nederlandene og dronning af Ungarn, gift med kong Ludvig 2. af Ungarn
 Katarina (1507–1578), dronning af Portugal, gift med kong Johan 3. af Portugal

Huset Habsburg
Filip 01 af Spanien
Kongelige fra Spanien
Personer fra Brugge
Riddere af Den gyldne Vlies
James River (Dakota)

James River, også kendt under navnet Dakota, er i flod der løber  i delstaterne North Dakota og South Dakota i USA. Den er en biflod til Missourifloden og er 1.143 km lang. Den begynder i den centrale del af North Dakota, og løber hovedsagelig mod syd gennem et fladt prærielandskab. Den munder ud i Missouri ved byen Yankton i South Dakota. Den største by langs floden er Aberdeen.

Se også
Vandløb i USA

Eksterne kilder/henvisninger 

Vandløb i North Dakota
Vandløb i South Dakota
Kristen ateisme

Kristen Ateisme er en trosretning, hvor troen på den kristne gud er afvist eller fraværende, men den moralske Jesu lære følges.

Kristen Ateisme relaterer til Jesuisme, den kristne teologisk-filosofiske gruppe, navngivet for sin forståelse for Jesus som en simpel lærer af moral, i direkte modsætning til den traditionelle kristendom, der påstår at Jesus er guddommelig.

Ateisme
Sats (typografi)

Sats er oprindelig de af sætteren sammenstillede linjer, spalter eller sider, der kan benyttes til aftryk i bogtryk. Senere kom sats til at betyde enhver tekst opsat til trykning, evt. ved affotografering. 

Satsen kunne bestå af håndsats, løse blytyper samlet med håndkraft, eller maskinsats. Fotosats regnes også som maskinsats. Satsen kan være 'skær' eller 'glat', hvilket betegner sats uden større variationer i skrifter eller størrelser, eller 'kompliceret' eller 'blandet' sats. Det sidste dækker over mange 'accidenser' (bl.a. annoncer og andre ”tilfældige” tryksager) og sats med indsatte illustrationer klicheer).

Eksterne henvisninger
 Ordbog over det danske Sprog

Bogtryk
Trykning og typografi
Kommunikation
Iroquois Nationals

Iroquois Nationals er det irokesiske landshold i lacrosse. Holdet består af medlemmer fra de seks stammer som udgør irokeserforbundet og blev i 1990 anerkendt af Federation of International Lacrosse (FIL) som et landshold og dermed sidestillet med andre medlemmer som Canada og Japan. Iroquois Nationals er dermed det eneste indianske hold som deltager i en sport på internationalt niveau.

Referencer

Noter

Lacrosse
Irokesere
Kidmat Tzvi

Kidmat Tzvi (hebraisk: קִדְמַת צְבִי) er en israelsk bosættelse i den centrale del af de besatte Golan-højder med 329 indbyggere (2009). Bosættelsen blev oprettet i 1981, og som andre bosættelser i Golan og på Vestbredden regnes den for ulovlig af det internationale samfund - en opfattelse, som Israel ikke deler.

Referencer 

Nuværende israelske bosættelser
Tropedag

En tropedag er et uofficielt begreb, anvendt af bl.a. TV2, defineret ved "en dag, hvor temperaturen ved en eller flere officielle danske målestationer når mindst 30,0 grader". Betegnelsen er som sagt ikke officiel og bruges fx ikke af DMI.

Begrebet blev indført i 2014 af TV2 Vejret og skete efter norsk inspiration. I Norge havde man på det tidspunkt benyttet begrebet i flere år, blandt andet på det officielle yr.no, med en tilsvarende definition.

Begrebet er ment til at supplere det officielle meteorologiske begreb sommerdag. Det en sommerdag på en lokalitet, når dagens maksimumtemperatur er mindst 25 grader. Regnet for hele landet er det en sommerdag, når temperaturen når 25 grader et eller flere steder i landet, og det er denne definition, der svarer til TV2's definition af en tropedag.

Tropedage er sjældne, selv i varme somre. I 2013 var der i Danmark 36 sommerdage, men kun 3 tropedage. I 2012 var der 26 sommerdage og en enkelt tropedag, mens der ikke var nogen tropedage i 2011.

Referencer 

Danmarks vejr
Big Sioux River

Big Sioux River er en flod der løber  i den østlige del af delstaten South Dakota, det nordvestlige Iowa. Den er en 674 km lang biflod til Missourifloden som løber mod syd fra et område nord for  Watertown og langs østenden af delstaten. Midtvejs løber den gennem Sioux Falls, hvor den udgør et stryg som har givet byen navn. Den løber nederst som grænseflod til Iowa, og munder ud i Missouri River i byen Sioux City. 
Bifloden Rock River løber til langt nede fra øst hvor den løber 160 km gennem Minnesota og Iowa, med start i Heron Lake.

Se også
Vandløb i USA

Eksterne kilder/henvisninger 

Vandløb i South Dakota
Vandløb i Iowa
Albrecht 2., hertug af Østrig

Albrecht 2., hertug af Østrig (født 12. december 1298, død 16. august 1358), søn af Albrecht 1. af Tyskland og Elisabeth af Göritz.

Hertug af Østrig 
I 1330 overtog Albrecht 2. regeringen efter sin bror Frederik den Smukke. Indtil 1339 var hans yngre bror Otto, hertug af Østrig medregent.

Familie 
Albrecht 2. var gift med Johanne (død 1351), datter af grev Ulrik 3. af Pfirt. De fik børnene:
 Rudolf 4. af Østrig (1339-1365)
 Margareta (1346-1366)
 Frederik, hertug af Østrig (1347-1362)
 Albrecht 3., hertug af Østrig (1348-1395)
 Leopold 3., hertug af Østrig (1351-1388)

Hertuger af Østrig
Huset Habsburg
Æblegård Friskole

Æblegård Friskole er en fri grundskole beliggende i landsbyen Adsbøl. Den blev oprettet som forældreinitiativ i 1995 som Gråsten Friskole, for at skabe et alternativ til de eksisterende skoler i området.

Skolen købte i 2011 den nedlagte kristne friskole i Adsbøl, hvorefter skolen også tilbyder 7.-9. klasse.

Eksterne henvisninger 
 Æblegård Friskoles officielle websted

Etableret i 1995
Friskoler i Danmark
Gråsten
Uddannelsesinstitutioner i Sønderjylland (i Danmark)
Daniel Hubmann

Daniel Hubmann (født 16. april 1983) er en schweizisk orienterer, verdensmester på den lange distance i 2008 og 2009, og vinder af verdenscuppen i orientering i 2008, 2009. 2010, 2011, 2014 og 2015. Hans bror, Martin Hubmann, er ligeledes topatlet inden for orientering.

Referencer

Eksterne henvisninger 
 

Orienteringsløbere
Verdensmestre i orientering
Sportsfolk fra Schweiz
Olav Lundanes

Olav Lundanes (født 11. november 1987) er en norsk orienterer, der løber for Halden SK. Han tog guld på langdistancen og sølv på stafet ved VM i 2010, sølv på stafet og bronze på mellemdistance ved VM i 2011, guld på langdistance og sølv på stafetten ved VM i 2012, guld på mellemdistancen og bronze på mellemdistancen ved VM i 2014. Samlet set har Lundanes vundet otte medaljer, heraf tre guldmedaljer ved VM i orientering. Inden han blev senior, tog han samlet set ni medaljer, heraf fire af guld, ved junior-VM i orientering over en treårig periode.

Referencer

Eksterne henvisninger 

 
 

Orienteringsløbere fra Norge
Verdensmestre i orientering
Sportsfolk fra Norge
North Platte River

North Platte River (Arapaho: Bei'i'iiniicie ) er den største tilløbsflod til Platte. Den er 1.094 km lang og starter i Colorado, løber nordover via Wyoming og løber sammen med South Platte og danner floden Platte i Nebraska. Afvandingsområdet er på 80.031 km². Udspringet er helt mod nord i Colorado, i Jackson County. Floden løber ud på prærien ved byen Casper i Natrona County, Wyoming og løber derefter mod sydøst og får følge af floden Laramie før den løber ind i Nebraska. Inde i denne delstat møder den South Platte River ved byen North Platte i Lincoln County.

Se også 
 Vandløb i USA

Eksterne kilder/henvisninger 

Vandløb i Colorado
Vandløb i Wyoming
Vandløb i Nebraska
Tewkesbury

Tewkesbury er en by og civil parish i Gloucestershire, England. Byen ligger hvor River Severn og Avon løber sammen, og også de mindre bifloder Swilgate og Carrant Brook. Den har givet navn til Borough of Tewkesbury, hvoraf byen er den næststørste bebyggelse med 10.704 indbyggere (2011).

Navnet Tewkesbury kommer fra Theoc, navet på sakseren som grundlagde eremitage der i 600-tallet, og på angelsaksisk  blev kaldt Theocsbury. En fejlagtig afledning fra Theotokos blev udbredt monastiske periode af byens historie.

Byen afholder hvert år Tewkesbury Medieval Festival, der er et reenactmentslag og middelaldermarked hvor Slaget ved Tewkesbury, der fandt sted i 1471, bliver genskabt med reenactere fra hele Europa.

Referencer
Naegleria fowleri

Naegleria fowleri er en frygtet amøbe-agtig eukaryot der lever i ferskvand, og som i sjældne tilfælde inficerer menneskets hjerne med døden til følge.

Henvisninger 

Percolozoa
Islam Slimani

Islam Slimani (født 18. juni 1988) er en fodboldspiller fra Algeriet, der spiller som angriber for det engelske hold Newcastle, udlejet fra Leicester City, og for Algeriet.

Referencer

Eksterne henvisninger  

 

Fodboldspillere fra Algeriet
Fodboldspillere fra Sporting Clube de Portugal
Fodboldspillere fra Leicester City F.C.
Fodboldspillere fra Newcastle United F.C.
Deltagere ved verdensmesterskabet i fodbold 2014
Fahrenheit 451 (film)

Fahrenheit 451 er en britisk spillefilm fra 1966 instrueret af François Truffaut. Filmen er baseret på Ray Bradburys roman af samme navn.

Handling
Guy Montag (spillet af Oskar Werner) er brandmand i et samfund, hvor bøger er blevet forbudt af regeringen for at forhindre en selvstændigt tænkende befolkning. Brandmændenes opgave er ikke at slukke brande, men derimod at brænde bøger. Befolkningen er hjernevasket og får alene information fra tv-skærme på væggen. 

Guy begynder at læse konfiskerede bøger og begynder at stille spørgsmålstegn ved regeringens motiv til bogbrændingerne. Han bliver opdaget og må beslutte sig for, om han vil fortsætte sit arbejde eller flygte.

Om filmen

Filmen blev indspillet i Pinewood Studios i England og i Châteauneuf-sur-Loire i Frankrig. Den fik premiere ved filmfestivalen i Venedig den 6. september 1966, verdenspremiere den 15. september 1966 i Paris og dansk premiere den 29. december 1966 i København.

Filmens (og bogens) titel henviser til den temperatur, hvor papir begynder at brænde.

Medvirkende i udvalg 
Oskar Werner - Guy Montag 
Julie Christie - Clarisse/Linda Montag 
Cyril Cusack - brandchefen
Anton Diffring - Fabian
Jeremy Spenser - manden med æblet 
Bee Duffell - bogkvinden 
Alex Scott - bogperson, "Henri Brulards liv"

Eksterne links 
 

Dramafilm fra Storbritannien
Science fiction-film fra Storbritannien
Thrillerfilm
Film baseret på bøger
Britiske film fra 1966
Film instrueret af François Truffaut
Drive-in (butik)

Med drive-in menes ofte en drive-in-restaurant, men det kan også være en drive-in-biograf eller en servicevirksomhed, hvor man kan få lov at nyde en tjeneste uden at efterlade sin bil.

Drive-in er ikke det samme som drive-through, selvom begreberne sommetider sammenblandes. Ved drive-in kører man sin bil ind og bliver siddende til varen er leveret og nyder den der, mens man ved drive-through kører ind, bestiller og får en vare og så kører derfra for at nyde den købte varer andetsteds.

Se også 
 Drive thru-restaurant

Detailhandel
Lev Borodulin

Lev Borodulin (  ; født 25. januar 1923, død 21. december 2018) var en sovjetisk-født fotograf, som siden 1972 boede i Israel.

I 1940 blev han optaget på Moskvas polygrafiske institut, hvor han efter krigen afsluttede sine studier.

Borodulin fotograferede i 1950'erne og 1960'erne for magasinet Ogonjok. Især var hans sportsfotografier, der ofte fanger bevægelsen, på grænsen mellem dokumentar og kunst.

Som sportsfotokorrespondent kunne han rejse omkring i verden selv på højdepunktet af Den Kolde Krig, men stigende ideologiske krav til fotografiet fik ham i 1972 til at flytte til Israel.

Borodulin har desuden opbygget en større samling af sovjetisk fotohistorie.

Bibliografi 
 Dorota Łuczak, Fotografia sportowa w służbie propagandy, Arteon nr. 8 2008,

Kilder 
 Borodulins samling
 Retrospektiv udstilling i anledning af Borodulins 90-årsdag
 Photographer Lev Borodulin organises exhibition in Moscow - i anledning af 80-årsdagen i 2003

Fotografer
Personer fra Sovjetunionen
Jøder fra Israel
Jøder fra Rusland
Børge Harkjær Møller

Børge Harkjær Møller (født 4. oktober 1926 i Nors Præstegård, død 19. juni 2014) var en dansk politiker.

Han var søn af forpagter Jens Harkjær Møller (1881-1952) og Maren Johanne Mikkelsen Hummelshøj (1885-1958). Han var kontrolassistent i Nors og Hillerslev og drev landbrug i Tved og i siden Nors Kirkeby. Engang fandt Møller danefæ under pløjning af sine marker. Genstandene var dele af et bronzesværd samt et guldarmbånd, som nu er på Nationalmuseet.

Fra 1977 til 1979 sad han i Folketinget for Fremskridtspartiet og sad siden en enkelt periode i Thisted Byråd.

Han var gift med Gerda Irene Gravesen Andersen frem til hendes død i 1967. Senere blev han gift med Ruth Edeltraut Bruun.

Kilder 
 "Navne", Jyllands-Posten, 12. juli 2014.
 Slægtsside

Eksterne henvisninger 
 

Landmænd fra Danmark
Personer fra Jylland
Folketingsmedlemmer i 1970'erne
Tidligere folketingsmedlemmer fra Fremskridtspartiet
Kommunalbestyrelsesmedlemmer fra Fremskridtspartiet
Medlemmer af Thisted Byråd
Peter Odemwingie

Peter Osaze Odemwingie (russisk: Питер Осазе Одемвингие; født 15. juli 1981) er en fodboldspiller fra Nigeria. Gennem karrieren har han blandt andet repræsenteret West Bromwich og Stoke i England.

Odemwingie har (pr. april 2018) spillet 63 kampe for det nigerianske landshold.

Eksterne henvisninger

Referencer 

Fodboldspillere fra Nigeria
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Lille OSC
Fodboldspillere fra Lokomotiv Moskva
Fodboldspillere fra West Bromwich Albion F.C.
Fodboldspillere fra Cardiff City F.C.
Fodboldspillere fra Stoke City F.C.
Ahmed Musa

Ahmed Musa (født 14. oktober 1992) er en fodboldspiller fra Nigeria, der spiller som angriber for Sivasspor i den tyrkiske Süper Lig. 
Han har (pr. juni 2022) spillet 107 kampe og scoret 16 mål for Nigeria

Ahmed Musa skiftede til PFC CSKA Moskva 7. januar 2012.

Referencer

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra VVV-Venlo
Fodboldspillere fra CSKA Moskva
Pjedsted-stenen

Pjedsted-stenen er en runesten, fundet i Pjedsted. Stenen sad, indtil 1857, indmuret i kirketårnmuren. 

I 1879 kom blev stenen overdraget til Nationalmuseet.

Indskrift 

Indskriften går fra venstre til højre på stenens bredside.

Eksterne henvisninger og kilder

Henvisninger
 Danske Runeindskrifter 

Runesten i Danmark
Fredericia Kommune
Spendrups

Spendrups Bryggeri AB er et svensk bryggeri, der blev etableret i 1897 som Grängesbergs Bryggeri AB. Koncernen omfatter også Spendrups Vin, Gotlands Bryggeri og Hellefors Bryggeri. I alt har Spendrupskoncernen ca. 800 ansatte og omsatte i 2012 for cirka tre milliarder svenske kronor. I 2013 var Spendrups den næststørste leverandør af øl til Systembolaget, med 18,8 % af leverancerne (43.503.618 liter).

Hovedkontoret ligger i Vårby i Huddinge kommune, syd for Stockholm. Spendrups har tre bryggerier, som ligger i Grängesberg, Hällefors og Visby (mikrobryggeriet Gotlands Bryggeri). Virksomhedens vigtigste varemærker er Spendrups, Mariestads, Norrlands Guld og Loka.

Kildehenvisninger

Eksterne henvisninger 
 Officiel hjemmeside 

Etableret i 1897
Bryggerier i Sverige